ભારત સહિત દુનિયાભરમાં ઠેર ઠેર પેક્ડ બોટલમાં મળતું પીવાનું પાણી શુદ્ધ છે કે અશુદ્ધ? આ સવાલ સતત પૂછાઈ રહ્યો છે, તે છતાં લોકો તરસ લાગે તો સ્ટોર્સમાંથી, સ્ટેશનો કે બસ સ્ટેન્ડ પરથી કે મોલ્સ-થિયેટરોમાંથી બોટલ્ડ વોટર ખરીદીને ગટગટાવી લેતા હોય છે – પેટમાં ગયા પછી આ પાણી આરોગ્યને હાનિ પહોંચાડશે કે નહીં એની કોઈ ચિંતા ભાગ્યે જ કરે છે.આધુનિક લાઈફસ્ટાઈલને કારણે આજકાલ લોકો માટે બોટલ્ડ વોટર એક જરૂરિયાતની ચીજ બની ગઈ છે. વિદ્યાર્થીઓની સ્કૂલ બેગ્સ હોય કે કામ-ધંધે જનારાઓની બેગ હોય, એમાં પ્લાસ્ટિકની પાણીની બોટલ અચૂક હંમેશાં જોવા મળે.